ΚΑΝΟΝΙΣΜΟΣ (ΕΟΚ) αριθ. 1899/87 ΤΟΥ ΣΥΜΒΟΥΛΙΟΥ της 2ας Ιουλίου 1987 που τροποποιεί τον κανονισμό (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΝΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 5γ παράγραφος 6, την πρόταση της Επιτροπής, Εκτιμώντας:ότι ο κανονισμός (ΕΟΚ) αριθ. 1336/86 (3), όπως τροποποιήθηκε τελευταία από τον κανονισμό (ΕΟΚ) αριθ. 776/87 (4), καθιέρωσε κοινοτικό καθεστώς για την οριστική εγκατάλειψη της γαλακτοπαραγωγής 7 ότι το άρθρο 4 παράγραφος 1 στοιχείο α) του κανονισμού (ΕΟΚ) αριθ. 857/84 (5), όπως τροποποιήθηκε τελευταία από τον κανονισμό (ΕΟΚ) αριθ. 774/87 (6), προβλέπει εθνικό καθεστώς για την εγκατάλειψη της γαλακτοπαραγωγής 7 ότι, στην περίπτωση κατά την οποία ο παραγωγός δεν ήταν δανατόν να επωφεληθεί από κανένα από αυτά τα δύο καθεστώτα και για να μην ανακοπεί η διαδικασία αναδιάρθρωσης, θα πρέπει να προβλεφθεί επικουρική δυνατότητα οριστικής εγκατάλειψης της γαλακτοκομικής δραστηριότητας και ανακατανομής των ποσοτήτων που απαδεσμεύονται με τον τρόπο αυτό, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 του κανονισμού (ΕΟΚ) αριθ. 857/84 τροποποιείται ως εξής: 1. Στην παράγραφο 1, προστίθεται το ακόλουθο στοιχείο:«δ) να ορίσουν τις περιφέρειες και τις ζώνες συγκέντρωσης στις οποίες οι παραγωγοί που αναφέρονται στο άρθρο 3 σημείο 2 και στα στοιχεία β) και γ) της παρούσας παραγράφου, μπορούν να λάβουν, έναντι πληρωμής και βάσει αντικειμενικών κριτηρίων, στην αρχή μιας δωδεκάμηνης περιόδου, την ανακατανομή των ποσοτήτων που αποδεσμεύονται, στο τέλος της προηγούμενης δωδεκάμηνης περιόδου, από τους παραγωγούς που δεν επωφελήθηκαν του κοινοτικού καθεστώτος οριστικής εγκατάλειψης της γαλακτοπαραγωγής που προβλέπεται από τον κανονισμό (ΕΟΚ) αριθ. 1336/86, ούτε από το εθνικό καθεστώς που προβλέπεται στο στοιχείο α) της παρούσας παραγράφου και οι οποία αναλαμβάνουν την υποχρέωση να εγκαταλείψουν οριστικά το σύνολο της γαλακτοπαραγωγής τους έναντι αποζημίωσης ίσης με την πληρωμή που αναφέρεται ανωτέρω, η οποία καταβάλλεται σε μία ή περισσότερες ετήσιες δόσεις 7 αυτό το ποσό:- είναι μικρότερο από το ποσό της αποζημίωσης που καταβάλλεται κατ' εφαρμογή του κανονισμού (ΕΟΚ) αριθ. 1336/86, -μπορεί να ποικίλλει, εντός του ορίου που καθορίζεται στην πρώτη περίπτωση, για να λαμβάνονται υπόψη οι ανάγκες αναδιάρθρωσης της γαλακτοπαραγωγής σε επίπεδο εθνικό, περιφερειακό ή ζωνών συγκέντρωσης.» 2.Η παράγραφος 2 αντικαθίσταται από το ακόλουθο κείμενο:«2. Οι ποσότητες αναφοράς που αποδεσμεύονται κατ' εφαρμογή της παραγράφου 1 στοχεία α) και δ) προστίθενται, εφόσον υπάρχει ανάγκη, στην εφεδρική ποσότητα που αναφέρεται στο άρθρο 5.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987. Για το Συμβούλιο Ο Πρόεδρος K. E. TYGESEN

(1) ΕΕ αριθ. L148 της 28. 6. 1968, σ. 13.

(2) ΕΕ αριθ. L78 της 20. 3. 1987, σ. 1.

(3) ΕΕ αριθ. L 119 της 8. 5. 1986, σ. 21.

(4) ΕΕ αριθ. L 78 της 20. 3. 1987, σ. 8.

(5) ΕΕ αριθ. L 90 της 1. 4. 1984, σ. 13.

(6) ΕΕ αριθ. L 78 της 20. 3. 1987, σ. 3.